Sólardagar í FSN - Safna fötum fyrir íbúa Haiti „ Þetta er hópur tíu stelpna í skólanum sem fór af stað með þessa hugmynd að safna fatnaði og ýmsu til stuðning þeirra sem fóru illa út úr afleiðingum jarðskjálftanna á Haiti . Stelpurnar ætla að auki að standa í bakstri og bjóða upp á nýtt brauð og bakkelsi til sölu á „ sólardögunum “ í skólanum , “ segir Helga Lind Hjartardóttir námsráðgjafi í Fjölbrautaskóla Snæfellinga í Grundarfirði . Sólardagar hefjast í dag og er heilmikil dagskrá , eins og lesa má um hér að neðan . Nokkrir nemendur FSN hafa í samstarfi við Rauða kross deildirnar á Snæfellsnesi hafið fatasöfnun fyrir bágstadda á Haítí . Sólardagar eru haldnir í skólanum í dag og á morgun . Á þeim verður brotið upp hefðbundið skólastarf með því að skipuleggja fjölbreytta og skemmtilega dagskrá fyrir nemendur , sem ætla um leið að láta gott af sér leiða . Nemendur verða með heljarinnar kolaportsstemningu í skólanum þessa daga . Þar verða fötin seld og einnig boðið upp á veitingar . Í tilkynningu frá nemendur FSN segir að allir séu velkomnir í skólann til að taka þátt í söfnuninni og versla í FSN - Portinu . „ Þau föt eða það sem þið ákveðið að gefa og ekki selst fer síðan til Rauða Krossins og rétta leið þangað sem þörfin er mest , “ segir í tilkynningunni , en þar segir að auk fata séu skór og töskur vel þegið . Sólardagar Fyrir hádegi í dag , fimmtudag : Haiti-söfnun – í Anddyri skólans og Dimma Söngleikur - Grundarfjarðarkirkja Kvikmyndir - Raun Félagsvist – Stóra sal Stomp – Byrjar í stóra sal Prjónakaffi – Hæð Eftir hádegi í dag , fimmtudag : Haiti-söfnun – sama stað Gettu betur , borðspil - Dans - íþróttasal eða Býli ( fer eftir fjölda ) Hellaskoðun – Farið verður með rútu Júdó - íþróttahúsið Haiti - söfnun – Sama stað Gettu betur , leikir og spil - Hæð Hárgreiðsla – Dimma Söngkeppni – verður í hádeginu til 13:30 Gólið Rútur fara heim 13:30 * Með fyrirvara um breytingar Á meðfylgjandi mynd er hópurinn sem stendur fyrir fatasöfnuninni ásamt Helgu Lind námsráðgjafa sem er lengst til vinstri á myndinni .